Greek Legal Document

Category: 242

Content:
5. ΝΟΜΟΣ 3214 της 14/19 Αυγ. 1924 Περί επεκτάσεως και επί των κίτρων της παρεχομένης υπό του Νόμ. ΒΩΙ΄ προσωρινής ατελείας ζακχάρεως εις ορισμένα είδη εσπεριδοειδών. Άρθρ.1.-(Τροποποιείται το εδάφ. η΄ του άρθρου μόνου του Νόμ. ΒΩΙ΄/1901). Άρθρ.2.-α)Υπό τους όρους των άρθρ. 1-5 και 7 του Νόμ. ΒΡΝΗ΄ της 13 Φεβρ. 1893 «περί προσωρινής ατελείας πρώτων υλών επί εξαγωγή αυτών μεταπεποιημένων εις βιομηχανικά προϊόντα» και του άρθρ. 96 του Νόμ. 1165 της 17 Μαρτ. 1918 «περί τελωνειακού κώδικος», επιτρέπεται η επί προσωρινή ατελεία εισαγωγή των κάτωθι υφαντικών νημάτων, προωρισμένων να μεταποιηθώσιν εις ανατολικούς τάπητας εξαχθησομένους εις την αλλοδαπήν ή αποταμιευθησομένους 1)Μονοκλώστων μαλλίνων νημάτων, λελευκασμένων ή αλευκάστων, 2)Μονοκλώστων απαλών βαμβακερών νημάτων αλευκάστων ή φαιού χρώματος. Η επί προσωρινή ατελεία εισαγωγή των ανωτέρω εν εδάφ. α΄ αναφερομένων μαλλίνων νημάτων, ισχύει μέχρι τέλους του έτους 1925, «3)Μονοκλώστων απαλών νημάτων εκ ζωϊκής μετάξης και τοιούτων εκ γναφάλων μετάξης (BOURRES DE SOIE). Η επί προσωρινή ατελεία εισαγωγή των εν τοις εδάφ.1 και 3 αναφερομένων υφαντικών υλών επιτρέπεται μέχρι τέλους Δεκ. 1925, της προθεσμίας ταύτης δυναμένης να παραταθή δια Δ/των εκδιδομένων προτάσει των Υπουργών των Οικονομικών και της Εθνικής Οικονομίας». Η περίπτ. 3 προσετέθη δια του Ν.Δ. 4/11 Σεπτ. 1925. β)Επιτρέπεται όπως δια Δ/τος καθορισθώσιν οι όροι, αι διατυπώσεις και οι περιορισμοί, καθ’ ούς δύνανται ν’ απαλλαγώσι από παντός δημοτικού ή άλλου τοπικού φόρου ή τέλους, τα εντός του Κράτους και από δήμου εις δήμον μεταφερόμενα μάλλινα και βαμβακερά νήματα και κλωσταί, αλεύκαστα ή λελευκασμένα ή κεχρωματισμένα, οσάκις ταύτα προορίζονται να μεταποιηθώσιν εις ανατολικούς τάπητας εξαχθησομένους εις την αλλοδαπήν. γ)Δια Δ/των, εκδιδομένων προτάσει των Υπουργών των Οικονομικών και της Εθνικής Οικονομίας, καθορισθήσονται: 1)Το κατά 1000 μέτρα βάρος των μαλλίνων νημάτων και ο αγγλικός αριθμός των βαμβακερών νημάτων, δι’ άτινα χορηγείται η κατά το άρθρ. 1 του Νόμου τούτου προσωρινή ατέλεια. 2)Η αναλογία των κατά τας παρ. α΄ και β΄ του παρόντος άρθρου παραλαμβανομένων υφαντικών ειδών προς τους παραχθησομένους και εις την αλλοδαπήν εξαχθησομένους τάπητας. «3.Ο χρόνος της εξαγωγής ή αποταμιεύσεως των εκ των υφαντικών τούτων ειδών παραγομένων ταπήτων και τα της λύσεως της κατά την παραλαβήν των αυτών ειδών κατατιθεμένης αποδεδειγμένως αξιοχρέου εγγυήσεως καθ’ υπεύθυνον κρίσιν του  τελώνου δια τον εισαγωγικόν δασμόν και τους συμπαρομαρτούντας φόρους ή τέλη». Το εδάφ. 3 αντικατεστάθη ως άνω δια του άρθρ. 1 Νόμ. 4318/1929. 4.Πάσα άλλη λεπτομέρεια αφορώσα την εκτέλεσιν του παρόντος άρθρου. Άρθρ.3.-(Δασμολογικαί μεταβολαί). Άρθρ.4.-(Προσωρινής ισχύος). Άρθρ.5.-Υπό τους όρους των άρθρ. 1-5 και 7 του Νόμ. ΒΡΝΗ΄ της 13 Φεβρ. 1893, «περί προσωρινής ατελείας πρώτων υλών επί εξαγωγή αυτών μεταπεποιημένων εις βιομηχανικά προϊόντα» και του άρθρ. 96 του Νόμ. 1165 της 17 Μαρτ. 1918 «περί τελωνειακού κώδικος» επιτρέπεται η επί προσωρινή ατελεία εισαγωγή των κάτωθι ειδών προωρισμένων προς κατασκευήν κονσερβών εγχωρίων σύκων και εξαγωγήν αυτών προς την αλλοδαπήν ή αποταμίευσιν. 1)Διαφανούς ή υαλοφανούς χάρτου (CELLOPHANE), 2)ζακχάρεως, 3)ετικετών λιθογραφημένων, 4)λευκοσιδήρου εις φύλλα, 5)χάρτου κηρωτού, 6)φιαλών υαλίνων. Δια Δ/των κανονισθήσονται οι όροι και διατυπώσεις της εκτελέσεως του παρόντος άρθρου ο μέγιστος και ο ελάχιστος όρος των ετησίως παραδιδομένων επί προσωρινή ατελεία ειδών και πάσα άλλη αναγκαία λεπτομέρεια. Άρθρ.6.-(Συμπληρούται το άρθρ. 117 Νόμ. 1165/1918 περί Τελων.Κώδικος).